
An  Angina  Gangranofa  Emeticum  ? 

I.  ^ 

T  a  Mechanica  corporis  humani,  certis  legibus,  acdiverfimodfc 
ordinata  pendet  fanitas ,  fic  a  pluribus  diverfifque  caufis  procrea¬ 
tur  morbus ;  ex  multiplici  enim  fonte  exurgit ,  intus  fic  &  extus 
oppugnatur  homo ;  nulla  ipfiiis  astas  a  morbis  libera ,  nulla  illius 
pars ,  quam  morborum  agmen  non  invadat ;  undique  ferpit  mors , 
alii  ferius ,  ocius  alii  ma&antur  ,  alii  illo  ,  alio  alii  morbo  tolluntur, 
&  quafi  fatis  non  eflfet  fingula  humani  corporis  vifcera  fuis  cruciari 
morbis ,  quafi  non  fufficeret  homines  tot  modis  orco  tradi ,  alia  deteriora  ,  fre- 
quentioraque  ingruunt  mala,  qu$  ubique  periculum  invehunt,  nec  temperamento, 

nec  fexui,  nec  aetati  parcent  epidemice  faevientia.fed  inter  morborum  epidemice  hanc, 
illam  regionem  infeftantium  familiam  ,  eam  numeres  Anginae  fpeciem  ,  quae  hanc 
urbem  Parifienfem  anno  praeterito  infolentibus  fymptomatibus  irrupit ,  juvenilem 
aetatem  repente  infultavit,  fcemineumque  fexum  praefertim  aggreffa  eft;  plures 
paucis  diebus  laceflivit,  necavit  celeriter,  contagiofa,  &  funeribus  famola  illa 
lues  ;  pueri  quos  intra  fex  vel  odo  dies  occidit ,  videbantur  illius  deliciae,  eo  quod 
debiliora  illorum  fanguinis  principia ,  hebefcentes  folidorum  potentiae,  debiliorque 
corporis  textura  morbi  epidemice  graffantis  efferos  motus  ,  &  incendia  non  po¬ 
tuerint  fuftinere;  aliquando  poft  primos  furoris  infultus  velut  mitigata  illa  lues, 
aliquantenus  inducias  facere  vifa  eft ,  fed  de  novo,  quafi  ex  condi&o  repullulavit , 
&  quos  fimul  torfit ,  nufquam  deferuit ,  nec  fuis  cruciatibus  immunes  dimifit ;  ab 
ea  immani  Angina  jugulatae  funt  puerulae  quibus  parcere  videbatur;  diebus  odo 
aegram  fublatam  vidi ,  conflante  mente ,  integrifque  fenfibus  ,  cujus  aperto  cadavere , 
interiores  faucium,  laryngifque  mufculi  phlegmone,  maculis  albis  &  duris,  feu 
potius  cruftis ,  erant  vitiati :  rubor  obfcurus  fe  prodebat  confpicuum  ad  internam 
Trachaeae  Arteriae  membranam  ufque  propenfum ,  qui  Gangraenam  evidentem  nobii 
fignificavic  &  patefecit. 

1  I. 

AB  aura  falino-fulphurea  perniciofae  mobilitatis  proficifci  Anginam ,  quae  graf- 
fando  urbem  Parifienfem  peragravit ,  non  temere  dixeris ;  totum  aerem  in¬ 
quinatum  idcirco  non  afferas ;  fed  ,  certis  de  caufis  explodi  &  volvi ,  donec  in  hunc , 
vel  illum  locum  procumbat  illa  aura  ,  fic  intadis  locis ,  in  uno  commoratur ,  fic  re¬ 
lidis  intervallis ,  longe ,  lateque  fe  diffundit,  nec  eft  omnibus  aeque  perniciofa  ,  fed 
vires  fuas  praefertim  exerit ,  &  morbum  producit ,  ubi  adeft  ad  concretionem ,  & 
fpiffationem  in  humoribus  propenfio  ,  ubi  adeft  in  fibris  ad  relaxationem  proni- 
tas;  illa  ratione,  fenibus  &  adultis  parcit,  pueros,  puerulas  potius  exercet  illa 
Anginae  fpecies ,  lympham  primo  aggrediuntur  innumerae,  oculos  fugientes ,  in 
atmofphera  noftra  diffufae  maligni  moris  falinae  particulae  ,  quae  cum  aere  inlpiratae  » 
in  internos  oris ,  palati ,  faucium  ,  laryngis  parietes  impingunt ,  ex  quarum  impulfu 
in  tenuiftimas  gutturis  membranulas,  per  glandularum  falivalium  porulos  pene¬ 
trant  ,  fe  falivae  immifcent,  ex  ore  fauces  fubeunt,  tenues ,  &  exiliffimas  mufculo- 
rum,  glandularum  fibrillas  pungunt,  corrodunt ,  lympham  in  illis  fiilunr;  nullae 
gutturis  partes  ,  glandulae  tonfillae  ,  maxillares  ,  harumce  pravi  moris  parti¬ 
cularum  impulfu  funt  immunes;  hinc  magis  vel  minus  divagatur  malum,  yaria- 
que  prodeunt  fymptomata , pro  varietate  affedarum  partium,  prout  violentius, 
vel  fegnius  interiores,  vel  exteriores  faucium  partes  oppugnant,tantumque  in  his  non 
nihil  corrofivi  falis-ve  acidi  immixtum  ,  quantum  faevitiae  in  multiplicibus  fimpto- 
matibus  dicas ;  caufa  certe  lingulari  obfervatione  digna ,  cui  tam  in  ftatuenda  morbi 
diagnofi ,  quam  in  convenienti  medicamine  eligendo  maxime  confulendum  eft. 

III. 

IN  majori  aegrorum  numero,  id  Anginae  genus conftantiori  hoc  fe  prodit  modo, 
aegros  repente  adoriuntur  gutturis  calor , linguae  magis,  vel  minus  fpiffatae  dolor, 
uva  excreta  ,  &  in  longitudinem  porre&a  ad  fauces  ferpit ;  primis  diebus  febris 
perexigua  videtur,  macula  alba  Gangraenae  praenuntia  amygdalarum  alterutram 
c  ooperit ,  aphtam  fimilitudine  repraefentat ,  nec  inflata  ad  fauces ,  uvam  defcendens 
ia  larynge  ad  membranam  pituitariam  panditur;  tribus  vel  quatuor  diebus  elapfis 
ngravefcit  malum,  intenditur  febris ,  os  tetro  odore  ,  qualem  prae  fe  ferunt  fpiritus 
urinofi  volatiles,  inficitur,  &  alios  inficit;  humore  acri  &  putido  tument  glan¬ 
dulae  ;  macula  fpiffatur ,  indurefcit ,  &  in  cruftam  convertitur ,  quae  brevi  exfolvi- 
tur ,  ut  alia  fubjacens  exeat;  adaugetur  febris,  nec  perfentitur  in  pulfu  durities; 
enavibus- fluit  fanguis  ,  balba  nare  loquitur  aeger,  pallet  facies  ,  conduplicantur  ca¬ 
rotidum  idus,  aegrotus  gravedine  laborans  frequenter  emungit ,  ac  folam  pituitam 


per  nares  emolitur ,  progreditur  ulcus,  per  T racha?am  Arteriam  ferpendo  Pulmonem 
pervadit ,  anguftior  fit  fpiritus,  Gangraena  Pulmo  afficitur ,  ante  nonum  vel  deci¬ 
mum  diem  vita  extinguitur;  longius,  latius,  tardius ,  vel  ferius  diffunditur  flagi- 
tium,  pro  vi  caufae  morbum  proferentis;  non  nunquam  extrinfecus  obfervantur 
tumores ,  inflantur  parotides ,  conflat  febris ,  forbent  ,  hauriunt  facile  aegroti , 
rcdte  deglutiunt ,  nullamque  fuftinent  fitim  ;  humida  eft  ,  velat  fanorum  lingua; 
valde  faetent  illorum  excrementa ,  nigroque  colore  inficiuntur ;  adultis,  fenibus  ne- 
gle&is ,  pueros  tenerae  aetatis  ,  &  intra  annos  quindecim  potius  adoritur  illa  lues, 
ut  pote  qui  fint  habitus  calidi,  Schumidi,,  irrequieti,  nec  non  ad  motum  celerrimi 
fe  confiftere  non  valeant ,  quia  edaces ,  &  potulenti  fingulis  momentis  efu- 
riunt  ,  &  fitiunt ,  fic  largioribus  cibis  &  poculis  indulgent,  eo  quod  fint  texturae 
laxioris, mollioris, hincaeris intemperiei, &  maleficiis obnoxiores;  lympham  primo 
inquinari,  fatis  eft  argumenti,  quod  pueri  fere  foli ,  vel  faltem  ante  omnes  hac 
labe  inficiantur,  eo  quod  lympha  affluant,  ac  proinde  vafis  ipfam  continenti¬ 
bus,  adultis,  fenibus-ve  praeftent ,  unde  citius  percutiuntur,  citius  victimae  ma¬ 
nantur, 

1  V* 

ANGINAM  Gangraenofam  a  rarefcentia  exordium  fumere  ne  dubites ;  lym¬ 
pha  turgidior  ,  mobiliorque  faCta ,  ubique  vaforum  arietat,  fubtiliores  illius 
partes  diflipantur  ,  celeriori ,  promptiorique  fuga  caeterae  difiiliunt ,  folidorum  fine 
lege  collu&antium  multiplicantur  impetus ,  ftatim  atque  haeterogeneae  aeri  immixtae 
particulae,  necnon  cum  aere  infpiratae  ad  lympham  pervenerunt ,  velut  totidem 
igniculi  fubvertunt  illius. compagem  ,  illiufque  circuitum  retardant,  praepediunt, 
unde  morbus  ille  vires  adipifcitur ,  putredinis  fomites ,  futurae  Gangrenae  vel  Spha- 
celi  figna,  ut  probant  tot  aegrotantium  hoc  morbo  extinftorum  funera  ;  necnon 
Cadaverum  apertura;  venenofum  hunc  halitum  faucium  glandulis ,  mufculifque 
primo  infultare  fatis  ,  fuperque  declarant  invadentis  morbi  fymptomata,  irritatis 
enim  crifpatifque  Nervis  ab  infolenti  venenataque  aura  ,  lymphae  ,  fanguinis  im¬ 
peditur  circulus ,  in  minimis  praefertim  tubulis  neCtunt  moram ,  in  illis  lymphae 
momentum  crefcet ,  tumens  magis ,  majus  fpatitim  occupare  conabitur  ,  major 
illius  in  tubulorum  parietes  nifus ,  fortius  ,  crebrius  contrahentur  illorum  tunicae, 
unde  tot  mala,  ipfamors,  producuntur:  in  eo  praecipua  verfatur  Medici  fagacitas, 
ut  acute  judicet  de. morbi  ingenio  ,  necnon  auguretur  ex  fymptomatum  ferocia, 
ne  illum  fugiat  morbi  indoles,  ne  illum  ludat  fymptomatum  dolus;  exploranda 
imprimis  morbi  natura,  perpendenda  fymptomatum  magnitudo  ,  ut  votis  refpon- 
deant  adhibita  Medicamina ;  occafio  celeriter  ,  dum  fe  praebet ,.  arripienda  ;  cun¬ 
ctari  faepe  fit  nefas ;  incipiente  igitur  morbo  funde  fanguinem ,  repetitifque  vici¬ 
bus  funde  ;  depletis  majoribus  vafis,  in  febris  remiflione  ftibiata  tartaro  fubmo- 
veatur  ventriculus.  In  Emetico  reperitur  medicamentum  ,  conglutinatis  haerentibus- 
ve  fuccis  congener,  &  ad  ipfis  priftinam  conciliandam  fluiditatem  idoneum  ;  natu¬ 
ram  hujus  remedii  fi  explores  ,  faponaceum  eft,  fulfure  antimoniali  &  fale  alxalino 
eonfeCtum,  craflioribus  humoribus  attenuandis  ,  fubigendis  aptum:  in  magna  dofi 
adhibitum  tanquam  Emeticum  purgans  per  os  &  inteftinorum  cribra,  crafliores- 
fiiccos  propellit:  in  minori  dofi  ufurpatum ,  folvit  lympham  &  humores,  dia- 
phorefim  promovet:  nec  febrem  ad-auget ,  nec  fluida  periculose  commovet ,  nec 
perturbat  fecretiones  ,  quantum  profitin  morbis  acutis  evincit  experientia.  Hac 
arte  lymphae  &  cruoris  circuitus  in  gutture  tolluntur  obices,  humorum  in  primis 
viis  ftabulantium  egeftione,  noxia  quae  febrem  adaugendo  ,  lymphae  motum  fub- 
verterent ,  putredinem  parerent, his  praefidiis  propugnantur ,  arcentiirque* 

M-UI;T  O  magis  expedit'  fuccoram  redundantium  imminutionem  Phle&otow 
.{niae,  Emeticis,  cptam  naturae  committere ;  celere,  &  proficuum  remedium 


exigit  illa  lues ;  cave  igitur  ut  quae  ufurpaveris  medicamina ,  fymptomatum  faevitiae 
refpondeant,  quo  fanguinis  motus  intenfior,eo  potentioris  energiae  feliges  acida  ; 
quo  maculae  albae  plures  erumpent,  eo  faepiiis  fubduces  alvum  Emeticis  ;  quo 
pulfus  frequentior  &  elatior,  eo  generofius  mittes  fanguinem;  fed  ne  fileas,  nete 
decipiat  dolofa  tranquillitas ;  relidos  iterare  curfus,  fucata  quietis  imagine  ,  non 
raro  meditatur  tam  perfida  aegritudo;  quae  foris  extinda  apparebat,  vires  intus, 
&  clanculum  caufa  recolligit ,  mox  datura  deteriorem  fymptomatum  progeniem ;  a 
remediis  idcirco  non  abftinendum ,  nifi  cruftae  albae,  fuo  defraudatae  pabulo  arue-^ 
rint,  nifi  cum  illarum  lapfu  interni  ardoris  teftis  odor  pravus,  fanguinis  e  naribus 
ftillicidium  fimul  &  balbuties  evanuerint :  at  fi  febris  primis  diebus  fola  deceflerit, 
non  ideo  fide  figno  mendaci;  alias  quae  tibi  nimis  credulo  impofuit  tranquillitas  , 
novis  fupervenientibus  maculis  albis ,  recrudefcente  morbo  mortis  aegri  caufa  erit ; 
his  in  anguftiis  ad  Emeticum  tanquam  ad  falutare  praefidium  confugias,  ne  lympha 
turgidior  explofione  fada,  tenues  faucium  &  laryngis  tubulos  cito  difrumpat,  & 
ibi  funeftos  fibi  pandat  exitus ;  Medici  eft  abdominis  clauftra  referare  ,  ftagnantibus 
liquoribus  vias  minus  periculofas  aperire  per  emundoria  ventris ;  nam  ftatim  atque 
ad  expulfionem  humorum  ventriculum,  &  inteftina  follicitavit  remedium,  iam 
mitigantur  ,  &  recedunt ,  quae  metum  inftantis  lethi  incutiebant  fympto- 
mata;  urgente  vero  febre  cum  certa  pulfus  duritie,  manante  e  naribus  fanguine, 
altera  macularum  in  gutture  eruptio ,  mittendi  fanguinis  praefertim  e  faphena  arguit 
neceflitatem  ;  fed  is  live  largo  flumine ,  live  repetitis  vicibus  educendus  ,  ne  majori 
rarefcentiae  detur  locus ,  ne  exhauriantur  vires ,  ne  remittente  febre,  decrefcentibus 
fymptomatibus ,  recrudefcente  iterum  morbo ,  maculae  novae  idem  fuadeant ;  acidis 
liquoribus  largius  indulgenclum,fi  moiefla  non  fit  tuflis;  ut  autem  Emeticum  prof- 
pere  fuccedat,  eo  ipfo  momento  propinandum  quo  remittit  febris  ,  quo\  arcenda 
putredo;  a  putredine  enim  erumpunt  maculae  aloae  Gangraenofae ,  fanguinem  pu- 
trefcere  nullus  inficias  iverit,  nifi  quem  latuerint  illius  principia;  fed  quid  ratio¬ 
ciniis  ,  vel  verbis  opus  efi: ,  dum  fe  fenfibus  putredo  praebet  afpedabilem  ,  dum 
putredinem  exhalat  os  aegrotantium ,  &  dum  virtutes  Emitici  a  Medicis  cognof- 
cuntur  ? 

Ergo  Angina  Gangranofk  Emeticum, 

